
^>^>11 ill 


juo-J 


Shaykh ne kaha: Allah ^ saarey bando ka 
mabood hai, aur mabood e haqeeqi hai aur isi 
ibadat ke liye Allah * ne saarey bando ko paida 
farmaaya hai, ab jo bandajis darje mein Allah ^ 
ki ibadat karega Allah se ta'alluq qayam karega 
wo Allah ke utna ziyadah khareeb hoga, khurb ki 
manazil tai karte karte banda Allah * ka kususi 
khurb hasil karta hai aur Allah ki riza uski 
shamil-e-haal hoti hai tou Allah ki taraf se ek 
khaas ta'alluq usko naseeb hota aur Allah ki taraf 
se ek khaas taeed aur nusrat usko milti hai aur 
yehi wo maqaam hai jisko "WILAYAT" kahan 
jaata hai aur aise shaks ko "WALT' kahan jaata 
hai aur Wali ki jama "AULIYA" hai. 



LUGHAT MEIN WALI KA MATLAB: 


Ibne Manzoor kehtey hai: 

"Wali ke mana' sadeeq(dost) aur 
naseer(madadgaar) ke hotey hai" 

(Lisan U1 Arab) 


In dono mana' (yane sadeeq aur nazeer) mein 
wali ka lafz istemaal hota hai. 


Qur'an e Kareem mein Allah * ne apne liye bhi 
is sifat ko zikr kiya hai, sirf insaan Allah ka wali 
hota hai aisa nahi hai balke Allah bhi wali hai, 
Qur'an e Kareem mein Allah * ne apne bareme 
is lafz ko istemaal kiya hai: 


Allah * farmaata hai: 


jA Awi 1 o cj -51 ^»i 


Kya in mushrikeen o kuffar ne Allah ke siwa 
auliya bana rakhe hai? balke Allah hi wali hai. 


(Surah Ash-Shura: 9) 


Maloom huwa ke "al-Wali" yeh Allah ke naamo 
mein se ek naam hai, lekin jab Allah ke liye is 
lafz ka istemaal kiya jayega tou iske mana' hoge 

1 ir l t i i_)i ir ■ i l it ir l l it 

ke jo khareeb ho jo mgrah ho jo kaarsaaz ho 
"jo madadgaar ho" aur "jo nizam chalane waala 
ho" is liye hum dekhtey hai ke, Ibne Abbas Razi 
Allahu Anhu is aayat ki tafseer mein kehtey hai: 

C> ***** b 

Aye Muhammad®! aap ka wali hai Allah aur jo 
aap ki itteba' kartey hai unka. 

(Zaad ul Maseer Ibnul Jauzi) 


Aap ® ka bhi (Allah) wali (yane kaarsaaz hai 
madadgaar hai khareeb hai) aur Aap ® ki itteba' 



karne waale ka bhi Allah wali hai, tou Allah ki 
wliaayat milti hai Nabi e Kareem ® ki itteba se. 


Ibnul Aseer al-Jazari Rahimahullah kehtey hai: 

ail ^ ^LqjujI 

Allah ke naamo mein se ek naam "al-Wali" hai, 
aur wali ka matlab madadgaar hai, aur yeh bhi 
madab zikr kiya gaya hai "mutawalli" poorey 
aalam ke jitne umoor hai unki nigrani karne 
waala unki nighedaash karne waala nizam 
chalane waala aur saari khalaaiq ke khair o shar 
ke ta'alluq se nighrani karne waala, wo musalsal 
kaam ko kartey rehta hai. 

(an-Nihaaya fee Ghareebil Hadeesi wal Asar) 


Wali ke lafz mein do mana 1 aam taur se hai ek 
"khareeb" yane sadeeq dost aur do madadgaar 
nighrah ya nighedaash karne waala. Ba'z ulama 



ne ye bhi kaha hai "mutawali" jo lafz hai iska 
matlab hota hai musalsal (pai dar pai jisko kehtey 
hai) is aitebaar se baaz ulama ne kaha hai ke wali 
ko wali kaha jata hai awal is wajeh se ke wo 
musalsal Allah ki ibadat karta rehta hai lagatar 
Allah ki ibadat aur farmabardari karta hai (kabhi 
kiya kabhi nahi kiya aisa nahi karta hai) balke 
musalsal Allah ki ibadat ka haq aada karta hai tab 
jakar Allah ke khareeb hojata hai, jaise Qur'an 
mein Allah * ne farmaaya: 

j&\ j ° 41 Aj 

Sajda kar aur khareeb hojaa. 

(Surah al-Alaq: 19) 


Maloom huwa aamaal ke zariya se Allah ka 
khurb milta hai, wali wo hota hai jo musalsal 
musalsal Allah ke khareeb karne wale aamaal ko 
karta hai, phir Allah usko apna khaas waali bana 
leyta hai phir wo Allah ka dost banjata hai Allah 
uska dost banjata hai Allah uska nigra banjata hai 



nighedash muhafiz naser naseer banjata hai uske 
sare mu'aamlaat ki nigrani Allah karta hai... 
wilayat ke do darjaat hai ek wilayat e aamma 
(aam wilayat) aur ek hai wilayat e khassa (khaas 

wilayat). 


Yeh humne dekha lugat ke aitebaar se, ab hum 
dekhege Qur'an aur Sunnat ke aitebaar se wali 

kis ko kehte hai... 


QUR'AN O SUNNAT KI NAZR MEIN 

WALI: 


Allah * ne Qur'an e Kareem mein Surah Yunus 
mein aayat 62 se 64 tak wali kaun hai bataya hai, 


Allah * farmaata hai: 
u^j V &\ ^Uljl (j\ VI 

Khabardar! Auliya Allah pe koi khauf nahi aur 

na ghumgeen hoge. 

(Surah Younus: 62) 


Auliya ke liye do khushkhabriya Allah ne zikr ki 
hai ek nn pe koi khauf nahi aur do na wo 
ghumgeen hoge. Aakhirat ke aitebaar se Auliya 
ke liye in dono chizon ki Allah * ne nafi ki hai, 
aakhirat ke aitebaar se insaan ko dar hai ke 
jahannam mein agar Allah daale tou? Allah ne 
kaha "koi ghum nahi" aur jannat mein gaya lekin 
jitna milna chahiye tha nahi mila "koi khauf nahi" 
jo kuch milega khush ho jaayega wo. 


Is ka yeh matlab nahi ke duniya mein Auliya ko 
dar nahi hota aur na ghum hota hai, yeh aakhirat 
ke aitebaar se hai, Allah ke Auliya ko duniya 
mein dar hota hai, Allah ke Rasool ® ke halaat 
Sahaba ke halaat aap dekhe wo dartey thhey aur 
ghumgeen bhi hotey thhey, yahan muraad yeh 



hai ke maut waqt inko khushkhabri di jaati hai, 
jaisa ke Allah ® ne farmaaya: 


VI <SpUll felk. 3 jS IjiUftJ P ftl Ojj Ijlla jAll 3) 

Ji ^kiu Ij^'ij ^>5 v j liu 


♦* 


Jin logon ne emaan laaya aur jame rahe faristey 
un par nazail hotey hai (maut ke waqt) aur kehtey 
hai ke na turn daro na ghum karo, aur us jannat 
ki khushkhabri suno jis ka turn se wada kiya gaya 

tha. 


(Surah Fussilat: 30) 


AULIYA ALLAH KI DO SIFAAT: 




Khabardar! Auliya Allah pe koi khauf nahi aur 

na wo ghumgeen hoge. 


(Surah Younus: 62) 

Allah * ne farmaaya: 
uj^ 

Jo log emaan laaye aur taqwa ikhtiyaar kare. 

(Surah Younus: 63) 


Poorey deen ka khulasa Emaan aur Taqwa, 
Emaan: Sahih aqeedah Allah se ta'alluq dil mein, 
Allah se muhabbat. Allah ka dar, Taqwa: Ek 
insaan har us kaam se bache jis se Allah ^ naraz 
hota hai isko taqwa kehtey hai. tou Auliya wo hai 
jo Emaan waaley thhey aur taqwa waaley thhey, 
jinki Allah ki marziyaat ke tabe' zindagi thi aur 
jinke aqaayid sahih thhey, yeh do chizen jin mein 
hogi yeh Allah ke Wali hai. 


Buniyaad sifaat Auliya ki Emaan aur Taqwa hai 
is ke bahar jo jaata hai wo Allah ka wali nahi 

hai... 

UJ^ 

Jo log emaan laaye aur taqwa ikhtiyaar kare. 

(Surah Younus: 63) 


Imam Qurtobi Rahimahullah is aayat ki tafseer 

mein kehtey hai: 

Taqwa waaley shirk aur gunhao se bachtey hai. 

(Tafseer E Qurtobi) 


Hafiz Ibne Kaseer Rahimahullah kehtey hai: 
U1 j A <jl£ U£j qa 

Har wo aadmi jo muttaqi ho taqwa waala ho wo 

Allah ka wali hai. 

(Tafseer Ibne Kaseer) 


Jo har gunhaa se har burayi se bachta ho apni 
taqat ke ba-qadr wo Allah ka Wali hai.. 

Imam at-Tahawi Rahimahullah ne (Imam Abu 
Hanifa rahimahullah Imam Abu Yusuf 
rahimahullah aur Imam Muhammad 
rahimahullah ka aqeedah bayaan kiya) 


Imam at-Tahawi Rahimahullah kehtey hai: 

c~ jla\ Alii Aic. Q (*& ^ 3 


Emaan waaley sab ke sab Rahman ke Auliya hai, 
aur in mein sab se ziyadah izzat ke layaq wo hai 
jo Allah ke sab se ziyadah farmabardar ho aur jo 
Qur'an ke sab se ziyadah paband ho. 


(Aqeedah at-Tahawiyah) 


Wilayat ke do sharte hai Emaan aur Taqwa. 

kam se kam darja taqwa ka yeh hai ke ek insaan 
kufr shirk aur nifaaq se bachey (jo Islam ke bahar 
hi phenk deyta, itna bacha tou musalmaan hota 
hai) isko taqwa kaha jayega, aur Emaan yeh ke 
Allah aur uske Rasool ki saari baaton par emaan 

laaye, tou Emaan aur Taqwa kam se kam darjha 
bhi jis ka hai (ba-shart ke wo Islam mein baqi 
rahe wo Islam se bahar na jaaye) tou har Emaan 
waala Taqwa waala Allah ka wali hai, lekin 
wilayat mein maratib hai, jaise maine shuru mein 
zikr kiya ek hai wilayat e aamma (jaise Imam at- 
Tahawi keh rahe hai ke har musalmaan Allah ka 
wali hai) phir iske baad uske daijaat hotey hai, 
jitna Allah ki ibadat mein jitna emaan ki quwat 
mein izafa hota jaata hai, jitni parhezgaari badhti 
jaati hai tou utna ziyadah Allah ke khareeb hota 
jaata hai aur utna ziyadah Allah ki wilayat e 
khassa mein wo dakhil hota jaata aur usi par 
Auliya ka itlaaq hota hai aam taur se jab bhi wali 
kaha jaata hai uska matlab Allah ka khaas Allah 
ke khareeb Allah ka muqarrab, tou is aitebaar se 
har har momin musalmaan Allah ka wali hai 
lekin aala daije ka Emaan aur Taqwa insaan ko 
Allah ka khaas wali banata hai jis ko aam taur se 

wali kaha jaata hai. 

Hafiz Ibne Hajar Rahimahullah wali ka matlab 

kehtey hai: 

<jc.Ua L-ALal^dl tajblj 


Jo Allah ke bareme jaanta ho, Allah ki itaa'at par 
jame rehne waala, Allah ki ibadat mein ikhlaas 

aqtiyaar kare. 


(Fath ul Baari, 6502 hadees ke tehat) 


Hafiz Ibne Hajar ke is qaul ke mutabiq teen 
baaten wali ke liye zaroori hai: ek Allah ki sahih 
pehchaan, do Allah ki itaa'at ka ahtemaam karta 
ho aur teen Allah ki ibadat sirf aur sirf Allah ke 

liye karta ho. 


AL-BUSHRA KYA HAI? 


Allah * farmaata hai: 


CjUEI v O Sj^Vl U&ll sUaJI ^ ^32411 


r * 7 


laxl! 3 jA clllj Q au! 

Inke liye khushkhabri hai duniya ki zindagi mein 
bhi aur aakhirat mein, Allah ke kalimaat badaltey 
nahi, aur yeh hai sab se badi kamiyaabi. 

(Surah Younus: 64) 


Allah * ne jo is aayat mein zikr kiya: 

^ j&il fii 


Allah ke Auliya ke liye duniya aur aakhirat mein 
khushkhabri hai, yeh kya hai? 


Isko sab se achchiyi tarha samjhaya Allah ke 
Nabi 8f ne, Ubadah bin as-Samit Razi Allahu 
Anhu kehtey hai ke maine Allah ke Nabi ® se 
poucha ke Allah * ne jo Qur'an mein kaha hai 
ke Auliya ke liye khushkhabri hai, tou iska kya 
matlab hai? Aap ® ne farmaaya: 

"d isy jt c>>dl UIjj ^ 

Yeh achchey khawab hai jo ya toil khudh wo 
momin dekhe ya tou doosre uske liye dekhe. 

(Sunan Tirmidhi, Hadees 22 75 Albani 
Rahimahullah ne ise sahih kaha) 


Khawab ke silaile mein log do qismo mein 
munqasam hai ek wo hai jin ke liye khawab 
Qur'an ka badal hogaya, khawab mein dekha 
Nabi aaye aisa karo kaha, sufryo mein aam taur 
se khawab ek ilm ka zariya hai, khawab ilm ka 
zariya nahi hai shariyat ke tabe' hona zaroori hai, 
kiyunke khawab teen qism ke hotey hai. 


Ek hadees mein is ki wazaahat hoti hai ke saarey 
khawab sachchey nahi hotey hai, Allah ke Rasool 

SS ne farmaaya: 


b c. j j c i Ljj JSj jLajSl SJJjSI 

OP-tJj «■ _>• Ljjjj 

jc. ^ Lj^)3I ‘Ji j 6 6jfll) 

4j c> bjjllJ (jUajJill c> 03.^JJJ cJ^J 

A^ij o^V 1 


Jab zamana (yane qayamat) khareeb aajayegi 
musalmaan ke khawab bahut kam hi jhoote 
niklege, un (khawab) mein sab se ziyadah 
sachchey wo log hoge jo un mein baat karne 
mein ziyadah sachchey hai, aur musalmaan ke jo 
khawab hai yeh nubuwat ke chayyaliees(46) hisso 
mein se ek hissa hai, khawab teen hotey hai: 
achchey khawab Allah ki taraf se khushkhabri 
hotey hai, doosre khawaab shaitaan ki taraf se 
hotey jo ghum mein daaltey hai, aur teesre 
khawab wo hotey hai jo aadmi sochta hai wahi 
uske khawab mein aajata hai. 

(Musnad Ahmed Hadees: 10538, yeh hadees 
sahih hai, doosri kitaabo mein bhi hai) 


Anas bin Malik Razi Allahu Anhu kehtey hai 
Allah ke Nabi ® farmaatey hai: 

£(Jl3 Vj aJLuj^)]| ^jj 

(J^juj^j U cCIjI^juIia]! jSl c^jjjLill ^Ic. (J^ulS 

£.1^^.! L5^ 3 LjJj y $(Jtii ?C1 ?^)ju1ia]I Lqj CAJjI 

6 jull 

Risalat aur nubuwat munqata' ho chuki hai, na 
mere baad koi nabi hai na mare baad koi rasool 
hai, (Aans Razi Allahu Anhu kehtey hai) logon 
par yeh baat bahut bhari guzri, tou Aap ® ne 
farmaaya: "lekin mubashiraat (khushkhabriya) 
baqi hai" Sahaba ne poucha Aye Allah ke Rasool 
® mubashiraat kya hai? Aap ® ne farmaaya: 
momin ke khawab, wo nubuwat ke ajzaa mein se 

ek juz hai. 

(Sunan Tirmidhi Hadees: 2272. Albani 
Rahimahullah ne kaha: Sahihul Isnaad) 


Aksar suhyo ke liye khawab jo hai Qur'an aur 
Sunnat ka badal ban jaata hai (yeh ghalat hai), 
lekin jo khawab ke munkir hai wo bhi ghalat hai, 
lekin (khawab) yeh shariyat ka badal nahi ho 

sakte, is liye saarey ulama ne kaha ke agar koi 
khawab Qur'an aur Sunnat se takraata hai hargis 
usko nahi maana jaayega. 


SHAITAAN KE AULIYA 


Jaise Allah ke wali hotey hai shaitaan ke bhi wali 
hotey hai, Qur'an e Kareem mein Allah * 

farmaata hai: 


u) as-lAji ^jUaJjudl! Laij 

♦ ? * **•<- 


Yeh tou shaitaan hai jo tumko apne waliyo se 
darata hai, turn hargis unse na darna balke mujh 
se daro agar turn emaan waaley ho. 


(Surah aal-Imran: 175) 


Shaitaan shaitaan ke waliyo se emaan waalo ko 
darata hai, unka dar inke dil mein daalta hai, tou 
shaitaan ke bhi wali hotey hai jo duniya mein 

uska kaam kartey hai, Allah * kehta hai ke agar 
turn emaan waaley ho tumhara emaan agar 
sachcha hai tou turn shaitaan ke saathiyo se mat 
daro jo shaitaan ki dawat chala rahe hai jo 
shaitaan ke kaam duniya mein kar rahe hai balke 

turn Allah se hi daro. 


Imam Qurtobi Rahimahullah Ibne Abbas Razi 
Allahu Anhu ka qaul naql kartey hai: 

<jU 1 ji ji jL J Sas-Ul jl ^£3 

Shaitaan ya tou apne auliya ke zariya se turn ko 
darata hai ya tumhaare dil mein apne auliya ka 

dar paida karta hai. 

(Tafseer E Qurtobi) 


Maslan: Kuch log haq ki dawat ley kar khadey ho 
deen par chal rahe ho tawheed o sunnat par chal 
rahe ho, aur kuch log bid'aat aur shirk mein 
mubtilaa ho. jo log shirk aur bid'at ki dawat deyge 
yeh shaitaan ke wali hai, ab emaan waaley jo 

hotey hai kasrat aur taqat ki wajah se in mein dar 
paida hota hai ke hum thode hai aise hai kya 
hoga? Allah * ne farmaaya ke darna nahi, 
shaitaan turn ko darata hai inke zariye se, turn 

Allah * se hi daro. 


Jab Allah ki wilayat ke liye do sharte hai Emaan 
aur Taqwa, tou shaitaan ki wilayat ke liye kya 
shart hogi? iske bil-aks (ulta) jo kare wo apne aap 
shaitaan ka wali hojayega, tou shaitaan ka wali wo 
hai jiske aqaayid kharaab ho aur jis ki zindagi 
mein shariyat ki pabandi ke bajaye aazadi ho. 

AULIYA ALLAH KAUN HAI? 


Allah * ke Auliya ki sifaat ke bareme Allah ke 

Nabi ® farmaatey hai: 

AlL-abkj (JaI (JaI ^aA 

Allah ke kuch khaas bande logon mein hotey 
hai, logon ne arz kiya: Aye Allah ke Rasool! wo 
kaun log hain? Aap ® ne farmaaya: Qur'an 
waaley wo hai jo Allah waaley hai aur yeh Allah 

ke khaas bande hai. 

(Sunan Ibne Majah Hadees: 215. Albani 
Rahimahullah ne ise sahih kaha) 


Qur'an ko chhor kar koi Allah ka wali nahi ban 
sakta, aur shaitaan ki wliaayat paane ke liye sab se 
pehle Qur'an se logon ko door karna padega aur 
khudh bhi door hona padega, Allah ki wilayat ke 
liye pehla kaam Qur'an waaley banna (sirf Qur'an 
waale nahi aage aur bhi aayega) ke Qur'an ko asl 
banana yeh wo mazboot rasi hai jis ko chhorna 
aadmi ke liye halakat hai, kiyunke Aap ® ne 

farmaaya: 

SH 4_UJ a 

Do cheezen chhor kar jaa raha hu inko mazbooti 
se thame rahoge toil gumrah nahi hoge, Allah ki 

Kitaab aur Meri Sunnat. 

(al-Mustadrak Haakim 1/93 Hadees 318 Hafiz 
Zubair Rahimahullah ne kaha Wa Sanadahu 

Hasan) 


Imam al-Khaleel Ibne Ahmed Rahimahullah 

kehtey hai: 

^ aSil *U3jl Jsl\ JaI ^3 <jl 

Quran aur Hadees waaley agar Allah ke wali nahi 
hai tou phir zameen mein Allah ka koi wali nahi 

hai. 

(Sharaf Ashabul Hadees) 


Buniyaadi baat yeh hai hai ke Qur'an aur Hadees 
chhor kar koi Allah ka wali nahi ban sakta. 

WALI MASOOM AANIL KHATA NAHI 


Wali masoom aanil khata nahi hota hai balke 
baaz awqaat wali se bade gunha bhi ho jaatey hai, 
lekin un par wo dawaam nahi rakhta hai balke 
fauran tawba kar leyta hai. 


Allah ke Nabi ® ke zamane mein ek aurat 
(sahabiyah) aayi aur kaha Ya Rasoolullah! mujh 
se zina hogaya mujko paak kijiye, Aap ® ne uske 
wali ko bula kar kaha ke ise ley jaou (is liye ke 
uske peet mein hamal tha, zina se honey waala 
bachcha tha) kaha ke jab bachcha ho jaaye isko 
baad mein ley aana, us aurat ne naw (9) mahine 
ya jitne bhi mahine bachche ko peet mein rakkha 
phir usko bachcha paida hogaya, bachcha goud 
mein ley ke aayi, aur kaha bachchaa hogaya paak 
kijiye, Aap ® na kaha ke nahi isko ley jaou isko 
doodh pilaao do (2) saal jab yeh doodh peena 
chhor dey aur khane lage, iske baad ley aao, do 

saal tak doodh pilaati rahi uske baad bachche ke 
hath mein roti ka tukda dey kar ley aayi Allah ke 
Nabi ® ke paas aur kaha ke dekhiye ke yeh 
khata hai ab mujko paak kijiye (saza dijiye mujko 
zina ke gunah ke liye) phir Aap ® ne logon ko 
hukum diya phir us aurat ko sangsaar kiya gaya, 
ek Sahabi thhey un par uska khoon udaa inhon 
ne buri baat kahi us aurat ke barerne, Allah ke 
Nabi ® ne farmaaya: aisa mat kaho is liye ke is 
aurat ne aisi tawba ki hai ke agar madina ke sattar 
(70) ghar par agar iski tawba ko daal diya jaye tou 
sab ke sab logon ki maghfirat ho javegi, Aap ® ne 
farmaaya: is se behtar tawba kya hogi ke usne 
apni jaan ko paish kiya Allah ki khatir. 

(Sahih Muslim Hadees: 1696, Kitabul Hudood, 
Baab: mam tarafa aala nafsihi biz-zinaa) 


Wall se ijtehaad mein bhi khata hoti hai aur baaz 
awqaat wali se chote aur baaz awqaat bade gunha 
bhi ho jaatey hai, lekin auliya Allah ke itne 
muqarrab hotey hai ke jab unse koi ghalti ho jaati 

hai toil fauran tawba kar letey hai, isi liye Allah 
ke Nabi AS farmaatey hai: 

Ibne Aadam sab ke sab khatakaar hai, aur in 
mein sab se achchey khata karne waaley wo hai 
jo tawba karne mein kasrat kartey ho. 

(Sunnan Tirmidhi Hadees: 2499, Albani 
Rahimahullah ne ise Hasan kaha) 


AULIYA ALLAH KI EK AALAMAT 


Auliya ki aalaamaat mein se ek aalamat Allah ke 
Nabi 8f ne zikr ki, Aap ® ne farmaaya: 

Jtxj A\ jSj 1 jjj !i] jAll Jbu A\ 

Auliya Allah wo hai ke jab unko dekha jaaye tou 

Allah yaad aata hai. 

(Hakeem at-Tirmidhi ne isko navodir al-Usool 
mein zikr kiya aur Imam Suyuti ne Jamia' as- 


27 




Sagheer mein isko zirk kiya hai aur Albani 
Rahimahullah ne ise hasan kaha hai) 


Sahaba ke bareme Allah ^ ki baat par gahur 
kare, Allah * ne farmaaya: 


qa y^dji tkkj o ^4-$ 


Muhammad SS Allah ke Rasool hai, jo 
Muhammad ® ke saathi hai yeh kuffar par sakth 

aur aapas mein narm hai.in ke chehron 

par nishaan hai unke sajdo ki kasrat ke. 


(Surah al-Fath: 29) 


Tou ibadaat ka asr jis ke chehron par ho yeh 
wilayat ki aalaamaat mein se ek aalamat hai. 

AULIYA ALLAH KE MARATIB 


Chaar martabe bando mein sab se unchey hai 
Allah ke taqarrub ke, Qur'an e Kareem mein 
Allah * farmaatey hai: 


-lie- Ajj! pjul aist ^JaJ 

^hlj! o jjiuLall j (jjmill 



Jo Allah aur uske Rasool ki farmabardari kare 
tou yeh un logon ke sath hoge ke jin par in'aam 
kiya gaya (yane) Ambiya Siddiq Shuhada aur 

Saleheen.... 


(Surah an-Nisaa: 69) 


Ummat mein sab se afzal darjah agar kisi ka hai 
Nabi e Kareem ke baad, tou wo Sahaba e 
Kiraam hai phir Tabayeen phir Taba-Tabayeen 
ka, Allah ke Nabi 8f farmaatey hai: 

UP 1 ' £ ?+> Jk f" 5 gHJ* ST 1 *' 

Sab se behtareen log wo hai jo mere daur ke hai 
phir wo jo unke baad phir wo jo unke baad. 

(Sahih Bukhari Hadees: 3650) 


Saari ummat mein sab se afzal Sahaba hai aur in 
Sahaba mein sab se afzal Abu Bakr Siddiqi Razi 
Allahu Anhu hai phir Umar Razi Allahu Anhu 
phir Usmaan Razi Allahu Anhu phir Ali Razi 
Allahu Anhu, phir baaqi maratib hai, in hi mein 
Ashra e Mubashshara hotey hai Badri Sahaba 
hai, phir Bait e Rizwan waaley Sahaba hai, isi 
tarha se Fateh Makka se pehle emaan laaney 
waaley Fateh Makkah ke baad emaan laane 
waaley, phir isi mein Muhajireen aur Ansaar ki 
taqseem hai, lekin sab se afzal ummat mein Abu 
Bakr Siddiq Razi Allahu Anhu hai. Baaz logon 
aise paida huwe jinhon ne kaha ke wilayat 
nabuwat se afzal hai (yane wali nabi se afzal hota 
hai) yeh kufriya aqeedah hai jo tasawuf mein 
milta hai, (shaykh abu zaid zameer hahzahullah 
ne kaha ke isko tasawuuf ke aqeedeh ke dars 

mein wo bayaan karege, aur usme aqwaal bhi 

bayaan karege) 


Ijmaa' hai poori Ummat ka Ulama ka Sahaba 
Tabayeen Taba-Tabayeen Muhaddiseen Fuqaha 
ka ke Nabi saarey waaliyon se afzal hai. 

KARAMAT E AULIYA 


Baaz awqaat auliya se karamaat sadir hoti hai 
(yane ajeeb o ghareeb cheez) khariq ul lil'aadah 
jis ko kehtey hai, Ambiya se jo cheeze ajeeb o 
ghareeb hoti hai usko mojizah kehtey hai (jo 
doosrey log nahi kar saktey aur log aajiz ho jaatey 
hai, aur Ambiya ki mukhalifat nahi kar paatey, 
aur Ambiya ki baat ko rad nahi kar paatey) jaise 
Musa (Aalaihis Salaam) ka 'asaa ya doosrey 
Ambiya ke mo jizeh hai, baaz awqaat auliya ke 
zariye se bhi aisi cheez ho jaati hai, Qur'an aur 
Hadees mein iski misaale hai: 

Hazrat Maryam (jo Esa 'alaihis salaam ki walidah 
hai) nabi nahi hai kiyun ke aurton mein se koi 
nabi nahi hai, tou Hazrat Maryam ke bareme 

Allah * ne farmaaya: 

U Jl o lly CjI j^Jl %J>'j 4^ uk 

iii ok. ja o fk ^ 


Jab bhi Zakariya (alaihis salaam) unke ibdata ke 
kamra mein dakhil hotey unke paas ek rizq ki 
cheez paatey, nnhone kaha, Aye Maryam! yeh 
kahan se aaya tumhare paas? unhone kaha ke 

Allah ki taraf se. 


(Surah aal-Imran: 37) 


Wo rizq kya tha? is bareme Tabayeen mein se 
Mujahid, Ikrimah, Sayeed bin Jubair, Abu ash- 
Sha'saa, Ibrahim an-Nakhayi, Zahaak, Qataadah, 
Rabee' bin Anas, Atiyah al-Awfi aur as-Suddi 
wagera in sab ka qaul hai ke: 

^9 q A^£li lA-llc- ^ix ) 

V— Q n^tll 
♦* 


Sardi ke phal garmi ke mausam mein aur garmi 
ke phal sardi ke mausam mein (Hazrat Maryam 

ke paas hotey thhey). 

(Tafseer Ibne Kaseer) 


Tou yeh karamaat mein se hai hum is ke munkir 
nahi lekin jadu alag cheez hai, yeh qaul jo hai 
Hazrat Maryam ke bareme hai ke Allah ^ baaz 
awqaat apne bande ko rizq dey misaal ki taur par, 
Khubaib Razi Allahu Aaihu jin ko mushrikeen ne 
qaid kar ke rakkha tha, unke paas aise phal 
(angoor) thhey jo us zamane mein kayi (makkah 
mein) maujood nahi thhey, dekhiye: Sahih 
Bukhari, Hadees 3989. 


(Wazahat) Baaz awqaat wali ko khudh maloom 
nahi hota hai ke aisi karamat huwi hai, Ulama ne 
kaha hai ke yeh zaroori nahi hai ke kisi ke haath 

par karamat ho tou wo wali hai, aur zaroori nahi 
hai ke wali ko maloom ho ke karamat huwi, aur 
wali ke ikhtiyaar mein yeh nahi hota hai kiyun ke 
kisi Nahi ke bhi has mein nahi hota hai ke wo 
koi mojizah dikhaye, Allah * ne Qur'an e 
Kareem mein farmaaya: 





Kisi Rasool ke haath mein nahi hai ke wo apni 
taraf se koi nishaani ley aaye, magar yeh ke wo 
Allah hi ki taraf se laa sakta hai. 


(Surah ar-Ra'd: 38) 


Anas (Razi Allahu Anhu) 'Usaid bin Huzair aur 
'Abbaad bin Bishr (Razi Allahu Anhum) ke 

bareme kehtey hai: 

1 \ 4kl ^xLuj j AWl ^k-a AWl .lie. 

XlC* ^aJ ;*Lolla]! SAjAjoi ^klj -ioLuJ (Jkll ^JA 

Lo^-Lq j (Jfl .llJ 9 1 iKn ^Ijuj 9 A)j| ^k-a AWl 

Lg_jjjJa tku* . L04J 1 >.oO dj^Ljati l 4 H<oC. i 

4_1aI ol t/iC- £^jJa l.Ag/lA *1^.1 j 

Ek raat kaafi deer tak baith kar wo Allah ke Nabi 
® se apni kisi zaroorat ke bareme baat cheet 
kartey rahe, yahan tak ke raat ka ek hissa chala 
gaya aur wo raat bahut sakth andhere waali raat 
thi, phir wo Allah ke Nabi ® ke paas se nikley 
raat ke andhere mein aur apne ghar ko lautney 
lagey aur dono mein se har ek ke haath mein 
'aasa(tanda) tha, (Sahabi kehtey hai) ke un mein 
se ek ka 'aasa jo hai andhere mein bilkul 
raoushan hogaya yahan tak ke wo uski raoushani 
mein chalne lagey, yahan tak ke aisa bhi waqt 
aagaya jahan dono ko alag hona tha tou doosrey 
ka 'aasa bhi raoushan hogaya, aur un mein se har 
ek jo hai wo us 'aasa ki raoushani mein chalta 
raha yahan tak ke wo apne ghar ko pohach gaya. 

(Musnad Ahmed Hadees: 12404. Sahih Bukhari 
Hadees: 465, 3639, 3805) 

Yeh karamaat mein se hai jo pichli ummat mein 
bhi tha aur is ummat mein aur qayamat tak bhi 
ho sakta hai, lekin jo log shariyat se aazaad ho 
jaye aur kuch bhi jadu kar ke dikhaye yeh Auliya 
Allah nahi hai balke shaitaan ke auliya hai. 


Imam Shafayee (Rahimahullah) kehtey hai: 
Ijjlij jaLjj j Jlij 

Agar turn kisi aadmi ko dekho ke wo paani par 
chal raha hai, aur hawa mein udh raha hai 
baghiar par ke, tou us se dhoka mat khao jab tak 
ke uske mu'aamley ko Kitaab o Sunnat par 

parkho nahi. 

(al-Bidayah wan Nihayah) 


Wilayat karamat se maloom nahi hoti hai balke 
wilayat maloom hoti hai uske tabe' hone se 
aqeedeh wa aamal mein Kitaab o Sunnat ke, jaise 
ke Qur'an ki shart batayi gayi, koi aadmi ajeeb o 

ghareeb cheez dikhaye tou usko wali samjhtey 
log is liye bahut saarey jadugar musalmano mein 
wali ke naam se mashoor ho gaye, Imam 
Shafayee faramaa rahe hai us se dhoka mat khao, 
agar wo Kitaab o Sunnat ka paband ho aqaayid 
wa aamaal mein tab jaa kar uske bareme achcha 
gumaan qayam karo warna uski jadu ko dekh kar 
dhoke mein mat aao, misaal ki taur par Musa 
(Aalaihis Salaam) ke saamney jadugar rassiya 
zameen par daaltey thhey aur wo saanp bantey 
thhey, aur Musa (Aalaihis Salaam) bhi apna aasa 
zameen par daaltey wo bhi saanp ban gaya, lekin 
Musa (Aalaihis Salaam) Allah ki taraf se diye 
gaye ilm ke tabe' thhey aur wo jadugar jadu ke 
ilm mein thhey, is liye asl jo jaanch ne ka aala hai 
wo karamat nahi hai asl yeh hai ke uska 
mu'aamla Kitaab o Sunnat par dekha jaye uske 
aqaayid wa aamaal ko parkha jaaye. 

WALI SHARIYAT SE AZAAD NAHI 


Shariyat ko chhor kar chalne waaley Allah ke 
wali nahi ho saktey, balke wilayat ka kitna bada 
bhi darjah usko mil jaye us par shariyat hamesha 
lagu rahegi, Allah ke Nabi # farmaatey hai: 


4 C> J 4 kqmnj ^jUll ^j 


Teen logon se qalam uttha liya gaya hai (yane in 
par koi gunah nahi), ek pagal aadmi jis ki aaqal 
zayil hogayi jab tak usko hosh nahi aata, aur 
sooya huwa aadmi jab tak ke wo jaage nahi, aur 
bachchey se yahan tak ke usko ahtelaam ho. 


(Sunan Abi Dawood Hadees: 4401, Albani 
Rahimahullah ne ise Sahih kaha) 


Sirf in teen logon se qalam uttha liya gaya (yane 
in par koi gunah nahi) in mein wali shamil nahi 
hai, jab tak ke insaan ki aql baqi hai, hosh o 

hawaash mein hai us par shariyat hai, Allah ka 
har hukm us par poora karna lazim hai. 


AULIYA KO ILM E GHAIB NAHI 


Auliya ke bareme ek ghalt fehmi yeh bhi hai ke 
auliya ko ilm e ghaib hota hai, koi aadmi duniya 
mein kahi bhi ho wo pukaarey tou wali ko 
pukaarney se pehle maloom rehta, aur jo jahan 
jaaye uska wali uske saath hota hai, is tarha ka 
aqeedah Islam mein kufr hai, Allah * ne Qur'an 

mein farmaaya: 


uj 6 vi c±£i\ o^jVij cjIjUUi J 


0 * 






Aye Nabi! aap kahiye jo log aasmano aur zameen 
mein hai Allah ke siwaye ghaib ki baaten nahi 
jaantey, yeh tou khudh yeh nahi jaantey hai ke 

kab uthaye jaayege. 

(Surah an-Naml: 65) 

Allah * ne farmaaya: 


jjj 6 &\ U VI tjlia Vj liS5 <^1 iiul V J 

£.^jaill £gjjgl^ La a ^}AJI C_UxJ! plc> I ^ 

uj4iS e X* ^ uj 


Aye Nabi! aap kahiye ke main apni zaat ke silsile 
mein na nafe ka malik hu na nuqsaan ka malik 
hu siwaye iske ke Allah chahe, agar main ghaib 
jaanta hota tou main bahut saari khair sameet 
leyta aur mujko koi takleef nahi hoti, balke main 
tou ek khushkhabri deyne waala hu aur darane 
waala hu, us qaum ke liye jo mujh par emaan ley 

aaye. 


(Surah al-A'raaf: 188) 


Hazrat Abu Sayeed Khudri Razi Allahu Anhu 

kehtey hai: 

>. «o\j j Aiil AJj| bmj 

^bu IjSII ^jSII cdli (j\j Ida ;a^)LujJ (jC- 4jb K 

La $(Jla ^Ajoj | <ilc. AWl Alii boh 

Ujalla tSSJsu Cusll tSlUjt j ‘ IjJla ,.111] Jc. 

4_ilc. ^jj S^Loi 9 4_ilc. awI ^ awI (J^juj^j (Jta3 cLilbu 

I jia U$ja jl j_lLU gJljl ^XuJI 

Aap ® namaz padh rahe thhey jootiya pehan kar 
peechey Sahaba bhi jootiya pehan kar namaz 
padh rahe thhey (us zamane mein jootiyo ke sath 
namaz padhi jaati thi kiyun ke masajid mein reat 
hoti thi) namaz hi ki halat mein Allah ke Nabi ® 
ne jootiya nikaal di, Sahaba ne jab dekha Nabi ® 
ne jootiya nikaal di Sahaba ne bhi nikaal di, 
namaz ke baad Aap ® ne poucha, jootiya kiyun 
nikaal di? Sahaba ne kaha, Aap ® ne nikaali 
humne bhi nikaal di, Aap ® ne kaha ke Jibrayeel 
mere paas aaye aur mujh se kaha ke aap ki 
jootiya ke neechey gandagi hai apni jootiya nikaal 

dijiye. 

(Sunan Abi Dawood Hadees: 650, Albani 
Rahimahullah ne ise Sahih kaha) 

(Wazahat: Jab Nabi ® ghaib nahi jaantey tou koi 
wali kaise ghaib jaan saktey hai? aur Nabi ® ne 
bahut saarey ghaib ki baaten batayi magar aap ko 
ghaib ka ilm nahi tha kiyun ke Allah * ne aap ko 
ghaib ki baaten batayi yeh izhaar e ghaib hai, 
lekin jo ilm ghaib maantey hai wo un (auliya) 
mein ek taqat maantey hai ke wali mein ek taqat 
aajati hai jis se wo ghaib jaan leyte, yeh ghalat 

aqeedah hai) 

AULIYA KHAIR O SHAR KE MALIK NAHI 


Auliya kayenaat mein kuch nahi kar saktey, 
Qur'an e Kareem mein Allah ne saari nisbat 
apne taraf ki hai Allah * farnaata hai: 




Q V) iU)! ^LuojauiJ (j)J 


Agar Allah ki taraf se koi takleef tujko aa 
pohchey tou Allah ke siwa koi usko haatne waala 
nahi, aur agar Allah tere liye khair ka irada karey 

toil koi nahi hai jo usko pher dey, Allah apne 
bando mein se jis ko chahata hai khair aata karta 
hai, wo Ghafoor aur Raheem hai. 

(Surah al-An'aam: 17) 


Nabi e Kareem ® Abdullah bin Abbas Razi 
Allahu Anhu ko sikhatey hai (jo us waqt bachche 

thhey) Aap ® ne kaha: 

(jxloili ciuxiLojI lijj <&\ JLujli ciJLuj lij 

Jab tu sawaal karey Allah se kar aur jab tu madad 
chahe Allah se madad chah. 

(Sunan Tirmidhi Hadees: 2516. Albani 
Rahimahullah ne ise Sahih kaha) 


Allah ki taraf bando ko pherne waala Allah ka 
wali hai aur jo makhlooq ki taraf pherne waala ho 
aur makhlooq ke aage jhukane waala ho wo 

shaitaan ka wali hai. 

KYA WALI QABRO MEIN ZINDA HAI? 


Baaz logon ka kehna hai ke wali apni qabar mein 
zinda hai, Islam mein Qur'an o Sunnat aur 
Sahaba ke aqwaal mein kahin bhi is aqeedeh ke 
liye koi jagha nahi, Shuhada zinda hai yahan nahi 
balke wo bhi Allah ke paas hai, kuch logon ne 
Shuhada ki daleel auliya par fit ki, Allah * ne 

farmaaya: 


} A 


.lie. JUJ (Jj O (Jj n>i 03^' V j 

4 "» a * o * - 

U JSJJI ffjJ 


Jo log Allah ki rah mein qatal huwe inhe mare 
huwe nahi maanna wo zinda hai apne rab ke 
paas aur in ko rizq diya jaata hai. 


(Surah al-Imran: 169) 


Abdullah ibne Masood Razi Allahu Anhu ki 
hadees mein hai, wo kehtey hai humne poucha 

Allah ke Nabi ® se ke is aayat ka kya matlab hai? 

tou Aap ® ne farmaaya: 

Jjiia t$J jJa 

^lLali iJjjUill dlli jlj ^aJ Cl^Lai clua. <iaJI (j>s 
^g 1 jua j bjlb ?1 n juj (jjg‘b>n ^1^3 t<c>2/Ual 

bLh (d*_S3 i\ VnVi L*-ij2k A_laJI ^ja 
U> b bjlli dj3L*j o' C> 'j^J^ 'j'j ^ 

Lola hn LS~^ b^Luaa.1 lia.1 jo' 

'j£jj <^u 0^1 u' <-S'j 


Hare rang ke parindo ke peeto mein inki roohe 
hoti hai, jannat mein qandeeley arsh se latki huwi 
hoti hai aur wo unke andar rehtey hai, jannat 
mein jahan chahe ghoomti phiri hai aur phir un 
qandeelon mein wapas aajati hai, Allah ^ in 
(shuhada ki rooho) se pouchta hai ke kya turn ko 
kuch chahiye? wo kehtey hai, hum ko aur kya 
chahiye hum tou jannat mein jahan chahe ghoom 
phir rahey hai, teen baar Allah ne unse pouchaa, 
jab unhone dekha ke Allah baar baar pouch raha 
hai tou unhone kaha ke Aye Allah hummari 
rooho ko hummare jismo mein wapas daal dey 

taake hum phir se teri rah mein ladey aur phir se 
hum ko qatal kiya jave, jab Allah ne dekha inko 
koi zaroorat nahi tou Allah ne unko chhor diya. 

(Sahih Muslim Hadees: 4885) 


Agar wo duniya mein wapas aa saktey tou Allah 
unko behj deyte kiyun ke Allah jab pouchta hai 
tou deyta bhi hai (tou shaheed zinda hai magar 

Allah ke paas) 


AULIYA KE TAALLUQ SE YEH KAAM 

RARE 


Auliya ki tazeem kare, Auliya se muhabbat karey, 
Auliya ki dushmani se bachev, Auliya ke manhaj 
par chale, aur agar wali ki baat Qur'an o Sunnat 
aur Sahaba ki baat se takraye tou us nek shaksh 
ke silsile mein unko mazoor rakhe zabaan daraaz 
na kare aur unki us baat ko chhor dey aur 
Qur'an o Hadees aur Sahaba ki baat ko ley ley. 


46 


Allah * hum ko deen ki sahih samahj aata 

farmaaye. Aameen 


Visit: www.RomanQuranoHadees.com 

